ટોક્સિક લિંકના ચીફ પ્રોગ્રામ કોર્ડિનેટર પ્રીતિ મહેશ કહે છે કે ‘માઇક્રોપ્લાસ્ટિક એટલા તો સુક્ષ્મ હોય છે કે ચેહેરો ધોયા બાદ પાણી સાથે તે સીધા ડ્રેનેજમાં ચાલ્યા જાય છે. સામાન્ય ફિલ્ટરેશન સિસ્ટમ તેને અલગ કરી શકતું નથી અને તે છેલ્લે નદી, તળાવમાં ભળીને સમુદ્ર તરફ જાય છે. જ્યાં માછલી જેવા જીવ તેને કોઈ ખાદ્યપદાર્થ સમજી ખાય જાય છે. જે તેમને ડાઇજેસ્ટિવ સિસ્ટમને ડેમેજ કરે છે. પછી આ જ માઇક્રોપ્લાસ્ટિક તે માછલી અને ઝિંગા જેવા પ્રાણીઓ દ્વારા માણસના પેટમાં પહોંચે છે. તેમાં રહેલા કેમિકલ માણસની હેલ્થની સાથે સાથે તેની પ્રજનન ક્ષમતા પર પણ ખૂબ ખરાબ અસર કરે છે.’